
	Na temelju članka 26. Zakona o predškolskom odgoju i obrazovanju („Narodne novine“ br. 10/97, 107/07. i 94/13.), te članka 69. točka 1. 2. i 3. Statuta i Pravilnika o unutarnjem ustrojstvu i načinu rada Dječjeg vrtića „Radost“ Novska, Upravno vijeće Dječjeg vrtića „Radost“ Novska raspisuje 

N A T J E Č A J
 za popunu radnog mjesta

ODGOJITELJ PREDŠKOLSKE DJECE

	-    2  izvršitelja/ice
	-    rad na neodređeno, puno radno vrijeme – 1 izvršitelj/ica
	-    rad na određeno, puno radno vrijeme – 1 izvršitelj/ica ( zamjena za  
                 bolovanje i rodiljni dopust )

UVJETI:
1. prema Zakonu o predškolskom odgoju i obrazovanju ( NN br. 10/97, 107/07, 94/13 ): završen preddiplomski sveučilišni studij ili stručni studij za odgojitelja predškolske djece, odnosno studij za odgojitelja kojim je stečena viša stručna sprema u skladu s ranijim propisima, kao i završen sveučilišni diplomski studij ili specijalistički studij za odgojitelja
2. položen stručni ispit
3. hrvatsko državljanstvo
4. radni odnos u Dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju

Kandidati uz vlastoručno potpisanu prijavu na natječaj prilažu:
· životopis
· presliku diplome o stečenoj stručnoj spremi
· presliku svjedodžbe o položenom stručnom ispitu
· uvjerenje o nekažnjavanju (ne starije od 6 mjeseci) – original
· presliku domovnice
· presliku rodnog lista
· potvrdu iz elektroničke  baze podataka Hrvatskog zavoda za mirovinsko osiguranje o dosadašnjem radnom iskustvu
· vlastoručno napisanu izjavu kandidata da za prijem u radni odnos ne postoje zapreke iz čl. 25. Zakona o predškolskom odgoju i obrazovanju

Osobe koje ostvaruju pravo prednosti pri zapošljavanju prema posebnom zakonu, u prijavi na natječaj pozvat će se na to pravo i uz prijavu priložiti rješenje ili potvrdu o priznatom statusu iz kojih je vidljivo navedeno pravo, te na osnovu toga ima prednost pod jednakim uvjetima.

Na natječaj se mogu javiti kandidati muškog ili ženskog spola.

Prijave na natječaj s dokazima o ispunjavanju uvjeta dostavljaju se u roku od 8 dana od dana objave na mrežnim  stranicama Hrvatskog zavoda za zapošljavanje i Dječjeg vrtića „Radost“ Novska na adresu: DJEČJI VRTIĆ „RADOST“ – NOVSKA, I.B.Mažuranić 1, 44330 Novska – „natječaj za odgojitelja predškolske djece“.

Nepravodobne i nepotpune prijave neće biti razmatrane.
Svi kandidati će biti pravovremeno obaviješteni o rezultatima natječaja.







Novska, 17.02.2016.







